Ohjelman ovat kustantaneet Joyce Meyer Ministriesin tukijat.
Tänään kerron, kuinka ruusunpunaiset lasit -
voivat saada sinut kuvittelemaan, että kaikki on kunnossa.
Tämä opetus voi muuttaa käsityksesi itsestäsi.
ILOA ARKEEN Uskonnolliset asenteet, joita tulisi välttää
Haluan puhua teille kolmesta asenteesta.
Meidän on selvitettävä, onko meillä niitä ja jos on, -
pyydettävä Jumalaa muuttamaan meitä.
Kuinka moni uskaltaa tarkastella itseään?
Itsensä tarkasteleminen vaatii paljon enemmän rohkeutta -
kuin toisten vikojen kaiveleminen.
Vaatii suurta rohkeutta olla todella rehellinen itselleen.
Joku kysyi äskettäin, mikä oli tärkein asia, joka auttoi minua -
voittamaan kaiken se roskan, jota elämässäni oli hyväksikäytön takia.
Minulla oli paljon ongelmia. Jumala ja Jumalan sana auttoivat, -
mutta todellinen avain, josta haluan puhua teillekin, -
oli se, että kohtasin totuuden itsestäni.
Raamattu sanoo: "Te opitte tuntemaan totuuden, -
ja totuus tekee teistä vapaita." (Joh. 8:32)
Minulla on ollut jokainen näistä asenteista, joista puhun.
Jumala avasi silmäni näkemään ne ja auttoi pääsemään niistä eroon.
On todella tärkeää, että olemme valmiit -
kohtaamaan totuuden itsestämme. Usein yritämme muuttaa toisia, -
mutta se on Paholaisen ansa, joka estää meitä -
joka estää meitä huomaamasta ja käsittelemästä ongelmiamme.
Älä koskaan pelkää myöntää tämänhetkistä tilannettasi, -
koska vain silloin voit päästä eteenpäin. Oletteko samaa mieltä?
Ensimmäinen asenne, jota haluan käsitellä, on -
halu tulla huomatuksi sekä saada ihailua ja arvostusta.
Me kaikki tarvitsemme arvostusta. Voimme pyytää sitä Jumalalta, -
ja uskon, että Hän antaa sitä, mutta totuus on, -
että jos palvelemme vain saadaksemme arvostusta, -
toimimme vääristä motiiveista emmekä saa palkintoa.
Mitä tahansa teemmekin, ainoa motiivimme tulisi olla -
palvella Jumalaa ja antaa jotain muille, -
ei se, että saisimme siitä itsellemme jotain.
Hämmästyttävän monet haluavat oman palvelutyön.
Haluamme kaikki olla Jumalan käytössä, -
mutta palvelutyön etsintä on mennyt väärille raiteille.
Monet miettivät vuosia, miten palvelisivat, -
vaikka heidän tarvitsisi vain alkaa auttaa lähellään olevia.
En syytä ketään, mutta usein ihmiset haluavat palvelutyön -
vain saadakseen olla esillä -
ja että ihmiset näkisivät heidät ja arvostaisivat heitä.
On vaikea myöntää tuollaisia asioita itselleen, -
mutta toivon, että päätät tänään olla tarpeeksi rohkea -
kohdataksesi totuuden itsestäsi. Kyse ei ole siitä, -
että pyytäisit Jumalaa näyttämään, missä sinun tulee muuttua, -
jotta voisit sääliä itseäsi.
Jollet kohtaa totuutta, se ei voi vapauttaa sinua.
Arvostelemme toisia samoista asioista, joita itse teemme.
Miksi kukaan järkevä ihminen tekisi niin?
Koska on helppo sanoa muille, mitä heidän tulisi tehdä, -
mutta on myös helppo keksiä syitä, miksi meidän ei tarvitse muuttua.
Katsomme toisia suurennuslasilla ja itseämme ruusunpunaisilla laseilla.
Niiden läpi kaikki näyttää hyvältä.
Muita on niin helppo syyttää.
"Jos et käyttäytyisi noin, en olisi aina vihainen."
Toisen ihmisen huono käytös ei oikeuta meitä olemaan vihaisia.
Meidän tulee olla rauhantekijöitä, ei pelkästään rauhallisia.
Vihollinen saa meidät aina katsomaan toisaalle, -
jottemme koskaan uskaltaisi tutkia omaa sisintämme.
Daavid rukoili psalmissa 51: "Mutta sinä tahdot sisimpääni totuuden."
Jos et kohtaa totuutta itsestäsi, et koskaan kasva Jumalassa.
Pysyt paikallasi ja kierrät samaa vuorta uudestaan ja uudestaan.
Saatat ajatella: "Ryven jo itsesäälissä -
ja tulin tänne saamaan rohkaisua, en kuuntelemaan saarnaa siitä, -
että minun tulee kohdata se, mikä minussa on vikana."
Se, että säälit itseäsi siksi, että elämässäsi on jotain vialla, -
ei ole sama asia kuin totuuden kohtaaminen.
Moni ajattelee, ettei hänestä ole mihinkään.
Ajattelin itsekin pitkään, että kaikki menee pieleen minun, -
suuren suuni ja virheideni vuoksi. En siltikään kohdannut totuutta.
Ryvin vain itsesäälissä, valitin ja huokailin.
Vasta kun myönsin, että asenteeni oli huono -
ja että surkeuteni johtui itsekkyydestäni, aloin muuttua.
Pidätte minua hulluna, mutta tämä on totuus.
Yksi tärkeimmistä asioista, joka auttoi minua toipumaan, -
on se, mistä puhun tänään. Meidän on uskallettava -
antaa Pyhän Hengen alkaa paljastaa totuutta meille.
Meidän on lakattava huolehtimasta muista ja siitä, mitä he tekevät.
Kun seisomme Jumalan edessä, teemme tiliä vain itsestämme.
Hän ei kysy minulta miehestäni, naapuristani tai lapsistani, -
vaan minusta itsestäni. Haluan siis varmistaa, -
että teen kaiken voitavani ollakseni Jumalan mielen mukainen.
Meidän on siis päästävä eroon huomion ja ihailun hakemisesta.
Tämä asenne saa meidät tekemään hyviä asioita vääristä syistä.
Jumala on sydänten Jumala, ja Hän haluaisi mieluummin -
meidän käyttäytyvän huonosti, jos vain asenteemme olisi kunnossa, -
kuin käyttäytyvän mallikelpoisesti, jos sydämemme on paha.
Kuulitteko, mitä sanoin?
Jumala ei ole kiinnostunut teeskentelijöistä, -
jotka teeskentelevät hyvää, mutta ovat sisäisesti kriittisiä -
ja tekevät kaiken vain tullakseen huomatuiksi.
Matt. 23:2―7. "Mooseksen istuin on nyt lainopettajien -
ja fariseusten hallussa. Tehkää siis niin kuin he sanovat -
ja noudattakaa heidän opetustaan. Älkää kuitenkaan ottako oppia -
heidän teoistaan, sillä he puhuvat yhtä ja tekevät toista."
Meidän on tehtävä itse se, minkä käskemme muita tekemään.
Älä rankaise lapsiasi valehtelusta, -
jos puhelimen soidessa käsket heitä sanomaan, ettet ole kotona.
"He köyttävät kokoon raskaita ja hankalia taakkoja -
ja sälyttävät ne ihmisten kannettaviksi, -
mutta itse he eivät halua niitä sormellaankaan liikauttaa."
Lakihenkiset ihmiset käskevät muita tekemään kaikenlaista, -
mutteivät edes rukoile heille voimaa siihen.
"Kaiken minkä tekevät he tekevät vain siksi, -
että heidät huomattaisiin." Tiedän, että tämä ei ole helppoa, -
mutta kysy itseltäsi, miten käyttäydyt, -
kun koet kulkeneesi ylimääräisen virstan auttaaksesi jotakuta, -
eikä kukaan edes huomaa sitä.
Luulemme tarvitsevamme huomiota, mutta Jumala ei anna sitä, -
koska haluamme sitä vääristä syistä.
Muistan erään naisen ajoilta, jolloin toimintamme oli pienempää.
Pidin viikoittain kokouksen seurakunnassani.
Joku tuli sanomaan minulle, että tämä nainen oli loukkaantunut, -
koska en juuri puhunut hänelle. "Hän kulki ohitsesi, -
etkä sanonut hänelle mitään, ja hän loukkaantui siitä."
En ollut edes huomannut koko ihmistä.
En ollut tarkoituksella epäkohtelias, en vain nähnyt häntä.
Sama toistui pari viikkoa myöhemmin.
Jälleen olin onnistunut loukkaamaan häntä.
Sanoin Jumalalle: "Auta minua huomaamaan hänet.
En halua jättää häntä huomiotta."
Jumala vastasi: "Piilotan hänet sinulta, koska hän haluaa huomiota.
En halua, että hänen arvonsa perustuu sinun huomioosi, -
vaan siihen, kuka hän on minussa."
Monesti loukkaannumme, koska emme saa sitä, mitä haluamme.
Jos menemme syvemmälle Jumalassa, huomaamme, -
että Hän yrittää tehdä meissä jotain arvokasta.
Tiedättekö, miten tuskallista on, jos olemme onnellisia vain, -
kun kaikki antavat meille sen huomion, -
jota kuvittelemme tarvitsevamme selvitäksemme elämästä?
Minä olin juuri tällainen.
Nyt olen vapaa siitä, mutta minun piti käydä läpi -
kaikki se, mistä nyt puhun. Minun oli pakko myöntää itselleni -
kaipaavani liikaa huomiota pääasiassa vääristä syistä, -
eikä Jumala halua, että olen sellainen.
Taisin saada teidät hereille.
Matt. 23:5. "Kaiken minkä tekevät he tekevät vain siksi, -
että heidät huomattaisiin."
Matt. 23:23 "Voi teitä, kirjanoppineet ja fariseukset, te ulkokullatut, -
kun te annatte kymmenykset mintuista ja tilleistä ja kuminoista,-
mutta jätätte sikseen sen, mikä laissa on tärkeintä"
Jae 25: "Voi teitä, kirjanoppineet ja fariseukset, te ulkokullatut,
kun te puhdistatte maljan ja vadin ulkopuolen,
mutta sisältä ne ovat täynnä ryöstöä ja hillittömyyttä!
Sinä sokea fariseus, puhdista ensin maljan sisus,
että sen ulkopuolikin tulisi puhtaaksi!"
"Te olette kuin kalkilla valkaistut haudat.
Ulkopuolelta ne kyllä ovat kauniita mutta sisältä täynnä -
kuolleiden luita ja kaikkea saastaa.
Samalla tavoin tekin olette hurskaita ulkonaisesti, -
ihmisten silmissä, mutta sisältä täynnä teeskentelyä ja vääryyttä."
Saatat pukeutua parhaisiisi kirkkoon, -
mutta se ei kerro mitään siitä, mitä sisälläsi tapahtuu.
Saatat tervehtiä jotakuta iloisesti ja samalla toivoa, -
että hän häipyisi pian, koska et voi sietää häntä.
Tämä on tekopyhyyttä ja teeskentelyä.
Muistan, miten Dave ja minä pukeuduimme pyhävaatteisiimme, -
jotka sopivat täydellisesti yhteen.
Sitten puimme lapset siististi. Heidän jokainen hiuksensakin -
oli aseteltu kauniisti. Olin tarkka siitä, että kaikki oli täydellistä.
Joka sunnuntai Paholainen sai meidät riitelemään jostain, -
ja huusimme toisillemme koko matkan kirkkoon.
Heti, kun pääsimme kirkkoon, hymyilimme ja sanoimme:
"Ylistys Herralle!" "Kiitos Jeesus, halleluja, aamen!"
"Olemme niin siunattuja!" "Ylistys ja kunnia Jumalalle!"
"Paholainen on nujerrettu, aamen!" Istuimme etupenkissä ja -
olimme johtoasemassa, joten meidän piti olla oikein vakuuttavia.
Meillä oli oma, nimetty penkki, ja myöhemmin sain myös -
oman parkkipaikan. Se vasta oli jotain!
Uskomatonta, miten paljon tuollainen roska voi merkitä.
Sitä ei edes huomaa, ennen kuin koko maailma romahtaa, -
kun Jumala ottaakin ne pois. Jos tarvitset asemaa siihen, -
että kokisit olosi arvokkaaksi, arvosi perustuu tekoihisi.
Sinun on opittava enemmän siitä, kuka olet Kristuksessa.
Jonain päivänä, kun en enää pysty tekemään kaikkea sitä, -
mitä teen nyt, joku katsoo minua ja sanoo:
"Etkö sinä kerran ollut Joyce Meyer?"
Luin, että Joan Crawfordilta kysyttiin noin, -
kun hän oli jo vanhempi eikä enää esiintynyt elokuvissa.
Eikö hän sitten enää ole Joan Crawford?
Olen enemmän kuin pelkkä puhuva pää, tv-kasvo tai kirjailija, -
olen ihminen, enkä lakkaa olemasta minä, vaikka tekisin jotain muuta.
Olen edelleen sama ihminen, ja Jumala rakastaa minua yhtä paljon.
Sama koskee sinua. Elämämme on jatkuvaa muutosta.
On erilaisia aikakausia. Saatamme tehdä jotain jonkin aikaa, -
ja sitten lopetamme ja alamme tehdä jotain muuta.
Joskus uusi työ on parempi kuin vanha, joskus ei.
Lakataan välittämästä tuollaisesta!
Meidän on lakattava mittaamasta arvoamme sillä, mitä teemme, -
kuka arvostaa sitä, keitä tunnemme tai mitä puemme päällemme.
Kaikki tuo on vain pintaa. Luuletteko, että Jumala -
oli tyytyväinen, kun teeskentelin kirkossa, että kaikki oli hyvin, -
kun olin riidellyt koko matkan mieheni kanssa -
ja aioin antaa hänen kuulla kunniansa heti kotona?
Turha väittää, ettette olisi toimineet näin.
Jotkut teistä ovat riidelleet vieruskaverinsa kanssa -
koko matkan tänne ja miettivät jo, mitä sanoisivat kotimatkalla, -
mutta nyt he näyttävät kovin hengellisiltä.
Muistan, miten seisoin etupenkissä laulaen: "Annan Sinulle kaiken" -
ja ajatellen jotain ihan muuta. Elimme kaksoiselämää.
Esitimme ulospäin yhtä, kun sisällämme tapahtui toista.
Yritän saada teidät huomaamaan, että Jumala näkee sisimpämme, -
kaikki ajatuksemme ja asenteemme, jotka piilotamme muilta.
Jumala tuomitsee meidät niiden pohjalta.
Aletaan siis elää niin, että teemme vaikutuksen Jumalaan.
Ette ole tehneet elämässänne mitään haastavaa, -
ellette ole käyneet läpi tätä asiaa Jumalan kanssa, -
katsoneet, mitä sisällänne oikein tapahtuu -
ja pyytäneet Jumalaa käsittelemään sitä.
Puhutaan sanomattomasta ilosta ja rauhasta, joka ylittää ymmärryksen.
Rauhamme ja ilomme eivät perustu olosuhteisiin.
Saatamme luulla, että olisimme onnellisia, jos meillä olisi rahaa.
Silloin ostaisimme vain lisää tavaraa, josta pitäisi huolehtia.
Tavara ei tee meistä onnellisia, vaan se, että sisimmässämme -
ovat asiat kunnossa. Silloin kukaan ei voi riistää iloamme.
1. Kor. 3. Muistan, kun aloin ensi kertaa tutkia Raamattua -
kun Pyhä Henki oli koskettanut minua vuonna 1976.
Muistan, että tämä oli yksi ensimmäisiä raamatunkohtia, -
joita Jumala alkoi käsitellä kanssani.
Tässä puhutaan motiiveista. Olen iloinen, että tämä oli -
yksi ensimmäisistä asioista, joita Jumala käsitteli, -
koska emme voi edistyä ennen kuin tämä aihe on käsitelty.
Jakeesta 10: "Jumalalta saamani armon mukaan -
olen taitavan rakentajan tavoin laskenut perustuksen, -
jolle joku toinen rakentaa. Mutta kukin katsokoon, miten rakentaa.
Perustus on jo laskettu, ja se on Jeesus Kristus.
Muuta perustusta ei kukaan voi laskea.
Rakennetaanpa tälle perustukselle kullasta, hopeasta, jalokivistä, -
puusta, heinistä tai oljista, aikanaan tulee ilmi, -
mitä kukin on saanut aikaan. Tuomiopäivä sen paljastaa:
se päivä ilmestyy tulenliekeissä, ja tuli koettelee, -
millainen itse kunkin aikaansaannos on.
Se, jonka rakennus kestää, saa palkan.
Se taas, jonka rakennus palaa, kärsii vahingon.
Itse hän tosin pelastuu, mutta kuin tulen läpi."
Mitä tämä merkitsee? Voin käyttää koko elämäni siihen, -
että yritän tehdä vaikutuksen ihmisiin.
Voin tehdä hyviä tekoja, mutta eräänä päivänä -
kaikkien niiden tekojen arvo koetellaan.
Ne teot, jotka on tehty vääristä motiiveista, -
poltetaan, kun kuljemme tulisten silmien läpi, -
kun Jeesus tutkii elämämme. Se ei tarkoita sitä, -
ettemme pääsisi taivaaseen, mutta menetämme palkkion noista teoista.
Lopputulos on, että teeskentelevät, lakihenkiset ja tekopyhät ihmiset -
uuvuttavat itsensä yrittäessään tehdä vaikutuksen muihin, -
mutta aika, jonka vietämme täällä, on lyhyt ikuisuuteen verrattuna.
Tulemme seisomaan Jumalan edessä, eikä Hän kysy vain, mitä teimme, -
vaan tutkii, miksi teimme sen.
Eräs sukulaiseni -
uskoi vakaasti ja saarna, ettei naisten tule pitää pitkiä housuja.
Myös kauluksen tuli olla korkea, eivätkä käsivarret saaneet näkyä.
Hänen miehensä oli sanonut, että jos hän näkisi vaimonsa -
pitkissä housuissa, se olisi varma merkki uskosta luopumisesta.
Pitkät housut olivat se, mikä ratkaisi.
Sillä ei ollut väliä, miten paljon hän rakasti Jumalaa -
miten usein hän todisti tai miten monta ihmistä hän kutsui kirkkoon.
Mies tiesi, että jos hän näkisi vaimonsa pitkissä housuissa, -
tämä ei pääsisi taivaaseen.
Yläasteella liikuntatuntien ohjelmaan kuului paritanssia.
En saanut osallistua siihen, vaan jouduin pyytämään, -
että saisin olla pois tunneilta, koska tanssi on syntiä.
Minulle naurettiin ja minua kiusattiin sen vuoksi armottomasti.
Niinpä en halunnut kertoa, että kävin kirkossa ja olin kristitty.
En halunnut, että kukaan saisi tietää siitä.
Jouduin kasvamaan tiukan uskonnollisessa kodissa, -
mutta maailma on sen jälkeen muuttunut paljon.
Uskon, että Jumalaa kiinnostaa enemmän se, mitä sydämessämme on.
On hienoa, ettei minun tarvitse enää pelätä Jumalaa kuollakseni.
Uskonnollinen ja lakihenkinen asenne -
saa meidät helposti arvostelemaan ja tuomitsemaan muita.
Meidän on todella tärkeää nähdä omat virheemme.
Se auttaa meitä olemaan armollisia muiden virheitä kohtaan.
Haluan meidän keskittyvän siihen, ettemme olisi vain uskonnollisia, -
vaan että meillä olisi aito suhde Jumalaan, -
jotta voisimme oppia jotain Hänen armostaan ja rakkaudestaan -
sekä siitä, miten Hän kohtelee ihmisiä.
Sellaisesta suhteesta käsin voimme lähestyä ihmisiä niin, -
että he voivat löytää Jeesuksen kauttamme.
Tarjoammekin neljän cd-levyn opetussarjaani "Uskonto vai suhde?"
"Uskonto" on sana, jota käytetään monessa merkityksessä.
Saatamme kysyä ihmisiltä, mitä uskontokuntaa he edustavat.
Epäilen vahvasti, että kun Jeesus tulee takaisin noutamaan omiaan, -
Hän ei tule kysymään uskontoamme, vaan Hän kysyy:
"Tunsitko minut?", ja: "Luotitko minuun?".
Käymmepä missä seurakunnassa tahansa, -
tärkeintä on, että seurakuntamme johtaa meitä -
syvään, henkilökohtaiseen suhteeseen Jumalan kanssa.
Tarjoamme siis yli neljä tuntia opetusta aiheesta, -
josta puhumme lähiaikoina.
Ohjelmassa on mukana pastori Andy Stanley.
Hänelläkin on hyviä opetuksia tästä aiheesta, -
joten tarjoamme myös hänen opetussarjaansa "Tuomiokutsu".
Uskon, että näiden opetusten kautta voimme oppia ymmärtämään, -
miten meidän tulee tarkastella toisiamme.
Kyse ei ole siitä, ettemme saisi arvostella mitään.
Meitä jopa kehotetaan arvioimaan tiettyjä asioita, -
se pitää vain tehdä oikein.
Jos asenteemme on, ettei meissä ole mitään vikaa, -
meidän on helppo halveksia toisia. Meistä tulee itsekeskeisiä.
Jumalasuhteessa ei ole kyse meistä vaan Jumalasta -
ja siitä, että Hän voi toimia ja siunata ihmisiä kauttamme.
Olet meille tärkeä ja toivon, että saat parhaan mahdollisen elämän -
jumalasuhteesi kautta. Hyödynnä nämä opetukset, -
jotta voisit oppia uutta ja kasvaa suhteessa Jumalaan.
Jumala siunatkoon sinua!
Ihmiset innostuvat lehtipäivästä.
Jipii!!
Tilaa "Iloa arkeen" -lehti ilmaiseksi jo tänään.
Sanoinko, että se on ilmainen? On se.
Voit tilata sen ruudussa näkyvästä osoitteesta.
Toivon käsi auttaa ihmisiä ankarimmissakin oloissa, -
kuten täällä Haitissa maanjäristyksen jälkeen.
Voit olla Jumalan edustaja täällä. Antamalla lahjoituksen -
Joyce Meyerin Toivon käsi - ohjelmalle olet mukana työssämme -
täällä ja kaikkialla maailmassa. Tule mukaan, vaikutetaan yhdessä!
Pyydämme sinua tukemaan Toivon käsi -työtä haluamallasi summalla.
Lahjasi vaikuttaa suoraan ihmisten elämään eri puolilla maailmaa.
Mikään summa ei ole liian suuri tai pieni.
Käy tutustumassa osoitteessa www.joycemeyer.org
Lahjoituksellasi voit muuttaa näiden ihmisten elämän kulkua, -
vaikka et ehkä koskaan tule tapaamaan heitä.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä, vaate- tamme köyhiä ja viemme ilosanomaa.
Kotisivuillamme voit esittää rukouspyyntöjä, -
tutustua lisämateriaaliin ja liittyä kumppaniksi -
levittämään Kristuksen rakkautta.
Suomennos: Anni Joukanen
Ohjelman ovat kustantaneet Joyce Meyer Ministriesin tukijat.